Kirken St. Adalbert i Julin på Wolin ble sete for det katolske bispedømme Pommern som pave Innocent II opprettet den 14. oktober 1140. Byen Julin var den gang øyas hovedby, og lå der hvor byen Wolin ligger i dag, helt sørøst på øya. I 1170 erobret den danske kong Woldemar byen og utraderte den fullstendig. Bispedømmets domkirke og residensby ble naturlig nok flyttet; det skjedde straks, men ble «offisielt» en gang innen 1176, sannsynligvis i 1174. Det nye bispesetet ble Kammin (Kamien) på fastlandet.